Tá sé i gceist Cluichí Pobail a athbhunú i gCois Fharraige. Bhíodh Cluichí Pobail an-láidir i gCois Fharraige leis na céadta gasúr ag glacadh páirt sna himeachtaí, idir imeachtaí spóirt agus imeachtaí eile. Bhíodh Cluichí Pobail Chois Fharraige ag freastal ar ghasúir ó Dhoire Locháin siar chomh fada le Ros a’ Mhíl. Mí Aibreáin bhíodh Lá Spóirt eagraithe chuile bhliain ar Pháirc CLG An Spidéil, ina mbíodh na céadta páistí páirteach agus as a roghnófar páistí le dul ar aghaidh go comórtais Cluichí Pobail Chontae na Gaillimhe.